SURSE Dragoș Săvulescu ar fi plecat la Monte Carlo. E căutat de poliție după condamnarea la 5 ani de închisoare în dosarul retrocedărilor

Dragoș Săvulescu, omul de afaceri condamnat joi de Înalta Curte la 5 ani de închisoare în dosarul retrocedărilor ilegale din Constanța, nu este găsit de polițiști. Surse din Inspectoratul General de Poliție au declarat pentru G4Media.ro că polițiștii suspectează că Săvulescu ar fi plecat în Monte Carlo.

Reamintim că judecătorii Înaltei Curți de Casație și Justiție i-au condamnat joi la pedepse grele cu închisoarea pe inculpații celebri din dosarul DNA al retrocedărilor fictive de terenuri de pe faleza din Constanța și Mamaia. Condamnările sunt definitive.

Astfel, Radu Mazăre a fost condamnat la nouă ani de închisoare cu executare, Nicușor Constantinescu – 5 ani de închisoare, Cristi Borcea – 5 ani, Dragoș Săvulescu – 5 ani și jumătate, notarul Aurel Jean Andrei (soțul judecătoarei Laura Andrei, fosta șefă a Tribunalului București) – 2 ani cu suspendare.

Instanța a decis și confiscarea plajelor din Mamaia retrocedate ilegal.

Dosarul ”Retrocedărilor” a fost trimis în judecată în 28 octombrie 2008 și, după 10 ani de tergiversări, a devenit cel mai vechi dosar de corupție din instanțele românești, potrivit Info Sud Est.

Foto: Dragoș Săvulscu (Pagina personală de Facebook)